Valget af Tesla Cybertruck

I en pressemeddelelse skriver danske regioner, at bestillingen på Cybertruck sker efter måneders forhandlinger med den amerikanske elbilproducent, og som led i en større strategi, der skal fremtidssikre ambulancekørslen. Det lå dog ikke indledningsvist i kortene, at Tesla skulle med på dén rejse.

I pressemeddelelsen uddybes det, at selvom det længe har været målet at elektrificere de danske ambulancer, har der hersket stor tvivl om hvilken model, der skulle vælges. Regionerne havde faktisk mere eller mindre lagt sig fast på et mere konservativt valg i form af en VW e-Crafter.

LÆS OGSÅ | 2020 oversigt: Se alle elbiler i Danmark og deres rækkevidde

Men da Tesla Cybertruck blev præsenteret den 21. november 2019, var der dog ikke længere nogen tvivl. I pressemeddelelsen beskrives det, at der kort efter præsentationen var bred enighed om, at Cybertruck simpelthen var FOR fed til, at regionerne kunne vælge noget andet

Det forventes, at Cybertruck vil generere en god portion omtale på de sociale medier, når først den bliver udstyret med horn og blå lygter samt får den neon-gule ambulance-folie. Derfor er det også planen, at ambulancereddernes uniformer opdateres til at matche den futuristiske Cybertruck.

Hvad dét præcist omfatter, kommenteres ikke yderligere. Alligevel tør regionerne godt love, at folk kommer til at slås om selfies med fremtidens ambulancereddere, uden at løfte sløret for mere.